Suvestinė redakcija nuo 2015-02-01 iki 2019-06-30

Įsakymas paskelbtas: Žin. 2003, Nr. 76-3499, i. k. 103301MISAK00000349

LIETUVOS RESPUBLIKOS APLINKOS MINISTRAS

Į S A K Y M A S

DĖL VALSTYBINĖS TERITORIJŲ PLANAVIMO IR STATYBOS INSPEKCIJOS PRIE APLINKOS MINISTERIJOS NUOSTATŲ PATVIRTINIMO

2003 m. liepos 9 d. Nr. 349

Vilnius

Vadovaudamasis Lietuvos Respublikos aplinkos ministerijos nuostatų, patvirtintų Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. 84-2353; 2002, Nr. 20-766), 11.7 punktu,

1. Tvirtinu Valstybinės teritorijų planavimo ir statybos inspekcijos prie Aplinkos ministerijos nuostatus (pridedama).

2. Pripažįstu netekusiais galios:

2.1. Lietuvos Respublikos statybos ir urbanistikos ministro 1997 m. lapkričio 13 d. įsakymą Nr. 249 „Dėl Valstybinės teritorijų planavimo ir statybos inspekcijos nuostatų patvirtinimo“ (Žin., 1997, Nr. 107-2699);

2.2. Lietuvos Respublikos aplinkos ministerijos 1998 m. birželio 8 d. įsakymą Nr. 97 „Dėl Valstybinės teritorijų planavimo ir statybos inspekcijos nuostatų patvirtinimo“.

APLINKOS Ministras	Arūnas Kundrotas

PATVIRTINTA

Lietuvos Respublikos aplinkos ministro

2003 m. liepos 9 d. įsakymu Nr. 349

(Lietuvos Respublikos aplinkos ministro

2012 m. birželio 25 d. įsakymo Nr. D1-530 redakcija)

VALSTYBINĖS TERITORIJŲ PLANAVIMO IR STATYBOS INSPEKCIJOS

PRIE APLINKOS MINISTERIJOS NUOSTATAI

I. BENDROSIOS NUOSTATOS

1. Valstybinė teritorijų planavimo ir statybos inspekcija prie Aplinkos ministerijos (toliau – Inspekcija) yra įstaiga prie ministerijos.

2. Inspekcijos paskirtis – pagal kompetenciją vykdyti teritorijų planavimo ir statybos valstybinę priežiūrą.

3. Inspekcijos savininkė yra valstybė.

4. Inspekcijos savininkės teises ir pareigas įgyvendina Lietuvos Respublikos aplinkos ministerija (toliau – Aplinkos ministerija), kuri koordinuoja ir kontroliuoja Inspekcijos veiklą, priima sprendimą dėl Inspekcijos buveinės pakeitimo, sprendžia kitus jos kompetencijai priskirtus klausimus.

5. Inspekcija yra iš valstybės biudžeto ir kitų valstybės pinigų fondų išlaikoma biudžetinė įstaiga, kuriai lėšos skiriamos ir administruojamos Lietuvos Respublikos biudžeto sandaros įstatymo nustatyta tvarka.

Punkto pakeitimai:

Nr. D1-944, 2014-11-25, paskelbta TAR 2014-11-27, i. k. 2014-18010

6. Inspekcija yra viešasis juridinis asmuo, turintis sąskaitą banke ir antspaudą su Lietuvos valstybės herbu bei savo pavadinimu. Inspekcijos buveinė: A. Vienuolio g. 8, LT-01104 Vilnius, Lietuvos Respublika.

7. Inspekcija savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos civiliniu kodeksu, Lietuvos Respublikos teritorijų planavimo ir statybos valstybinės priežiūros įstatymu, Lietuvos Respublikos teritorijų planavimo įstatymu, Lietuvos Respublikos statybos įstatymu, Lietuvos Respublikos nekilnojamojo kultūros paveldo apsaugos įstatymu, kitais įstatymais ir teisės aktais, šiais nuostatais.

Punkto pakeitimai:

Nr. D1-764, 2013-10-16, Žin., 2013, Nr. 111-5525 (2013-10-24), i. k. 113301MISAK00D1-764

Nr. D1-944, 2014-11-25, paskelbta TAR 2014-11-27, i. k. 2014-18010

8. Inspekcijos vieši pranešimai skelbiami Inspekcijos interneto svetainėje.

9. Šie nuostatai keičiami Lietuvos Respublikos aplinkos ministro (toliau – aplinkos ministras) įsakymu teisės aktų nustatyta tvarka.

II. INSPEKCIJOS VEIKLOS TIKSLAI IR FUNKCIJOS

10. Inspekcijos veiklos tikslai:

10.1. užtikrinti, kad teritorijų planavimas būtų vykdomas teisėtai;

10.2. užtikrinti, kad statinių statyba būtų vykdoma teisėtai;

10.3. užtikrinti, kad administracinės paslaugos teritorijų planavimo ir statybos srityse būtų teikiamos skaidriai.

Punkto pakeitimai:

Nr. D1-944, 2014-11-25, paskelbta TAR 2014-11-27, i. k. 2014-18010

11. Inspekcija atlieka šias funkcijas:

11.1. įgyvendindama 10.1 papunktyje nurodytą tikslą:

11.1.1. tikrina teritorijų planavimo proceso procedūrų ir su teritorijų planavimu susijusių administracinių sprendimų atitiktį teritorijų planavimą reglamentuojantiems teisės aktams;

11.1.2. tikrina teritorijų planavimo dokumentų sprendinių atitiktį teritorijų planavimą reglamentuojantiems teisės aktams;

11.1.3. teikia privalomuosius nurodymus pateikti reikalingą informaciją, dokumentus, pašalinti patikrinimų metu nustatytus teritorijų planavimą reglamentuojančių teisės aktų pažeidimus, atlikti kitus Lietuvos Respublikos teritorijų planavimo ir statybos valstybinės priežiūros įstatyme nurodytus veiksmus;

11.1.4. atlieka teritorijų planavimo proceso parengiamojo, rengimo ir baigiamojo etapų valstybinės priežiūros veiksmus, nurodytus Lietuvos Respublikos teritorijų planavimo ir statybos valstybinės priežiūros įstatymo 4, 5 ir 6 straipsniuose;

11.1.5. pagal kompetenciją nagrinėja asmenų prašymus išduoti administracinius aktus ar kitus teisės aktų nustatytos formos dokumentus;

11.1.6. pagal kompetenciją nagrinėja asmenų skundus ar pranešimus, susijusius su teritorijų planavimo procesu, Lietuvos Respublikos teritorijų planavimo ir statybos valstybinės priežiūros įstatymo 25 straipsnio 1, 2 ir 3 dalyse nustatytais atvejais ir tvarka, taip pat ir Inspekcijos viršininko nustatyta tvarka. Skundus ir pranešimus, kiek to nereglamentuoja Lietuvos Respublikos teritorijų planavimo ir statybos valstybinės priežiūros įstatymas, nagrinėja Lietuvos Respublikos viešojo administravimo įstatymo nustatyta tvarka;

11.1.7. vykdo Lietuvos Respublikos teritorijų planavimo dokumentų registro centrinės tvarkymo įstaigos funkcijas Lietuvos Respublikos teritorijų planavimo įstatymo ir Lietuvos Respublikos teritorijų planavimo dokumentų registro nuostatų, patvirtintų Lietuvos Respublikos Vyriausybės 1996 m. birželio 19 d. nutarimu Nr. 721, nustatyta tvarka;

11.1.8. rengia išvadas pagal savivaldybės administracijos pateiktus dokumentus, ar numatoma statyba ir veikla atitinka Lietuvos Respublikos pajūrio juostos įstatymo 5 straipsnyje nurodytų teritorijų planavimo dokumentų sprendinius ir pajūrio juostos nustatymo tikslus;

11.1.9. atlieka kitus Teritorijų planavimo ir statybos valstybinės priežiūros įstatyme ir kituose teisės aktuose nurodytus su teritorijų planavimo valstybine priežiūra susijusius veiksmus;

Punkto pakeitimai:

Nr. D1-764, 2013-10-16, Žin., 2013, Nr. 111-5525 (2013-10-24), i. k. 113301MISAK00D1-764

Nr. D1-944, 2014-11-25, paskelbta TAR 2014-11-27, i. k. 2014-18010

11.2. įgyvendindama 10.2 papunktyje nurodytą tikslą:

11.2.1. Lietuvos Respublikos teritorijų planavimo ir statybos valstybinės priežiūros įstatymo nustatyta tvarka:

11.2.1.1. tikrina, ar prisijungimo sąlygos ir specialieji architektūros reikalavimai, specialieji paveldosaugos reikalavimai, specialieji saugomos teritorijos tvarkymo ir apsaugos reikalavimai išduoti teisėtai ir nustatytais terminais;

11.2.1.2. tikrina, ar statybą leidžiantys dokumentai išduoti teisėtai;

11.2.1.3. tikrina, ar statybos dalyvių veiksmai atitinka statybą reglamentuojančių teisės aktų reikalavimams;

11.2.1.4. tikrina, ar statyba vykdoma teisėtai;

11.2.1.5. organizuoja ir vykdo reidus, kurių tikslas – patikrinti, ar statyba nepažeidžia teisės aktų reikalavimų;

11.2.1.6. teikia privalomuosius nurodymus pateikti reikalingą informaciją, dokumentus, pašalinti patikrinimų metu nustatytus teisės aktų pažeidimus, atlikti kitus Lietuvos Respublikos teritorijų planavimo ir statybos valstybinės priežiūros įstatyme nurodytus veiksmus;

11.2.1.7. organizuoja ir atlieka statybos užbaigimo procedūras;

11.2.1.8. išduoda pažymas apie statinio statybą be nukrypimų nuo esminių statinio projekto sprendinių;

11.2.1.9. išduoda pažymas apie statinio nugriovimą (išardymą);

11.2.1.10. išduoda leidimus atlikti statinio konservavimo darbus;

11.2.1.11. išduoda leidimus tęsti sustabdytą statybą;

11.2.1.12. organizuoja statybos sustabdymą, savavališkos statybos padarinių šalinimą, statybos padarinių šalinimą pagal teismo sprendimą;

11.2.2. teisės aktų nustatyta tvarka tiria statomų statinių avarijas;

11.2.3. pagal kompetenciją nagrinėja asmenų prašymus išduoti administracinius aktus ar kitus teisės aktų nustatytos formos dokumentus;

11.2.4. pagal kompetenciją nagrinėja asmenų skundus ar pranešimus, susijusius su statybos procesu, Lietuvos Respublikos teritorijų planavimo ir statybos valstybinės priežiūros įstatymo 25 straipsnio 4, 5 ir 6 dalyse nustatytais atvejais ir tvarka, taip pat ir Inspekcijos viršininko nustatyta tvarka. Skundus ir pranešimus, kiek to nereglamentuoja Lietuvos Respublikos teritorijų planavimo ir statybos valstybinės priežiūros įstatymas, nagrinėja Lietuvos Respublikos viešojo administravimo įstatymo nustatyta tvarka (skundai ir pranešimai dėl teisės aktų reikalavimų mažareikšmių pažeidimų nenagrinėjami);

11.2.5. vykdo ūkio subjektų priežiūrą teikdama konsultacijas ir metodinę pagalbą Lietuvos Respublikos viešojo administravimo įstatymo nustatyta tvarka;

11.2.6. Aplinkos ministerijos nustatyta tvarka išduoda statybą leidžiančius dokumentus statiniams, suprojektuotiems įgyvendinant ypatingos valstybinės svarbos projektus, statyti, rekonstruoti, remontuoti ar griauti;

11.2.7. teisės aktų nustatyta tvarka pagal statytojų prašymus atlieka statybą leidžiančių dokumentų išdavimo procedūras, kai jų teisės aktų nustatyta tvarka neatliko savivaldybių administracijos;

11.2.8. išduoda leidimus statyti naujus statinius ir leidimus rekonstruoti statinius Lietuvos Respublikos teritoriniuose vandenyse, jos išskirtinėje ekonominėje zonoje ir kontinentiniame šelfe;

11.2.9. išduoda leidimus statyti naujus ypatingus ir neypatingus statinius pajūrio juostoje;

11.2.10. Lietuvos Respublikos Vyriausybės arba jos įgaliotos institucijos nustatyta tvarka išduoda leidimus statyti, rekonstruoti, kapitališkai remontuoti ar griauti branduolinės energetikos objekto statinius;

11.2.11. atlieka teisės aktų pažeidimų, įskaitant savavališkų statybų sritį, prevenciją, kurią sudaro teisės aktų analizė, asmenų konsultavimas teisės aktų taikymo klausimais, informacijos apie teisės aktų taikymą vertinimas ir viešinimas, patikrinimai;

11.2.12. atlieka kitus Teritorijų planavimo ir statybos valstybinės priežiūros įstatyme ir kituose teisės aktuose nurodytus su statybos valstybine priežiūra susijusius veiksmus;

11.2.13. atlieka pirmines patikras statybos aikštelėje dėl statybinių atliekų tvarkymo atitikties teisės aktų reikalavimams; nustačiusi pažeidimų, surinktą informaciją perduoda aplinkos apsaugos valstybinės kontrolės institucijoms;

Papildyta punktu:

Nr. D1-944, 2014-11-25, paskelbta TAR 2014-11-27, i. k. 2014-18010

Punkto pakeitimai:

Nr. D1-764, 2013-10-16, Žin., 2013, Nr. 111-5525 (2013-10-24), i. k. 113301MISAK00D1-764

Nr. D1-944, 2014-11-25, paskelbta TAR 2014-11-27, i. k. 2014-18010

11.3. įgyvendindama 10.3 papunktyje nurodytą tikslą, teisės aktų nustatyta tvarka:

11.3.1. administruoja Lietuvos Respublikos statybos leidimų ir statybos valstybinės priežiūros informacinę sistemą „Infostatyba“, atlieka jos modifikavimą pagal pasikeitusių teisės aktų reikalavimus, atnaujina programinę įrangą, kad ši informacinė sistema galėtų tinkamai veikti;

11.3.2. plėtoja esamas ir kuria naujas elektronines paslaugas, susijusias su teritorijų planavimu, statyba ir šių sričių valstybine priežiūra;

Punkto pakeitimai:

Nr. D1-944, 2014-11-25, paskelbta TAR 2014-11-27, i. k. 2014-18010

11.4. atlieka kitas teisės aktų nustatytas funkcijas.

III. INSPEKCIJOS TEISĖS

12. Inspekcijos teisės išvardytos Lietuvos Respublikos teritorijų planavimo ir statybos valstybinės priežiūros įstatymo 22 ir 23 straipsniuose ir kituose teisės aktuose.

Punkto pakeitimai:

Nr. D1-764, 2013-10-16, Žin., 2013, Nr. 111-5525 (2013-10-24), i. k. 113301MISAK00D1-764

13. Neteko galios nuo 2014-01-01

Punkto naikinimas:

Nr. D1-764, 2013-10-16, Žin. 2013, Nr. 111-5525 (2013-10-24), i. k. 113301MISAK00D1-764

IV. INSPEKCIJOS VEIKLOS ORGANIZAVIMAS

14. Inspekcijos veikla organizuojama vadovaujantis aplinkos ministro patvirtintais Inspekcijos metiniais veiklos planais. Jie skelbiami Inspekcijos interneto svetainėje.

15. Inspekcijos administracijos struktūrą tvirtina aplinkos ministras.

16. Inspekcijos veiklą reglamentuoja šie Inspekcijos viršininko įsakymu patvirtinti dokumentai: Inspekcijos darbo reglamentas, vidaus tvarkos taisyklės, administracijos padalinių nuostatai, valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš valstybės biudžeto ir valstybės pinigų fondų (toliau – darbuotojai), pareigybių aprašymai.

17. Inspekcijai vadovauja viršininkas, kurį ketverių metų kadencijai Lietuvos Respublikos valstybės tarnybos įstatymo nustatyta tvarka (ne politinio (asmeninio) pasitikėjimo pagrindu) priima į pareigas ir atleidžia iš pareigų aplinkos ministras. Inspekcijos viršininkas gali būti skiriamas eiti Inspekcijos viršininko pareigas ne daugiau kaip dvi kadencijas iš eilės.

Punkto pakeitimai:

Nr. D1-944, 2014-11-25, paskelbta TAR 2014-11-27, i. k. 2014-18010

18. Inspekcijos viršininkas yra tiesiogiai pavaldus ir atskaitingas aplinkos ministrui.

19. Inspekcijos viršininkas:

19.1. organizuoja Inspekcijos darbą taip, kad būtų įgyvendinami Inspekcijos veiklos tikslai ir atliekamos nustatytos funkcijos;

19.2. užtikrina, kad būtų laikomasi įstatymų, kitų teisės aktų ir šių nuostatų;

19.3. tvirtina Inspekcijos administracijos padalinių nuostatus;

19.4. tvirtina Inspekcijos valstybės tarnautojų ir darbuotojų pareigybių sąrašą, neviršydamas nustatyto didžiausio leistino pareigybių skaičiaus, skiria pareiginės algos priedus, priemokas ir pašalpas Lietuvos Respublikos valstybės tarnybos įstatymo ir kitų teisės aktų nustatyta tvarka iš Inspekcijai skirtų lėšų;

19.5. Lietuvos Respublikos įstatymų nustatyta tvarka priima į pareigas ir atleidžia iš jų Inspekcijos viršininko pavaduotojus, kitus valstybės tarnautojus ir darbuotojus;

19.6. Lietuvos Respublikos įstatymų nustatyta tvarka suteikia Inspekcijos valstybės tarnautojams ir darbuotojams, tiesiogiai pavaldiems Inspekcijos viršininkui, atostogas;

Punkto pakeitimai:

Nr. D1-944, 2014-11-25, paskelbta TAR 2014-11-27, i. k. 2014-18010

19.7. nustato Inspekcijos viršininko pavaduotojų, kitų valstybės tarnautojų ir darbuotojų kompetencijos bei atsakomybės ribas, tvirtina jų pareigybių aprašymus;

19.8. Lietuvos Respublikos įstatymų nustatyta tvarka skatina Inspekcijos valstybės tarnautojus bei darbuotojus, skiria jiems tarnybines nuobaudas;

19.9. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

Punkto pakeitimai:

Nr. D1-944, 2014-11-25, paskelbta TAR 2014-11-27, i. k. 2014-18010

19.10. užtikrina racionalų ir taupų lėšų bei turto naudojimą, veiksmingą Inspekcijos vidaus kontrolės sistemos sukūrimą, jos veikimą ir tobulinimą;

19.11. veikia Inspekcijos vardu, atstovauja jai visose valstybės ir savivaldybių institucijose ir įstaigose, palaikant santykius su kitais fiziniais ar juridiniais asmenimis, arba įgalioja tai daryti Inspekcijos valstybės tarnautojus bei darbuotojus;

19.12. kasmet I metų ketvirtį aplinkos ministrui pateikia Inspekcijos praeitų metų veiklos ataskaitą;

19.13. sudaro komisijas, reikalingas Inspekcijos funkcijoms vykdyti;

19.14. priima pats arba įgalioja kitus Inspekcijos valstybės tarnautojus ar darbuotojus priimti sprendimus, išnagrinėjus fizinių ar juridinių asmenų prašymus, skundus ir pranešimus;

19.15. leidžia įsakymus ir įsakymais tvirtina kitus teisės aktus, tikrina, kaip jie vykdomi;

19.16. koordinuoja ir kontroliuoja Inspekcijos administracijos padalinių veiklą, užtikrina, kad, įgyvendinant metinius veiklos planus, optimaliai būtų valdomi ir panaudojami finansiniai, materialiniai, intelektiniai ir informaciniai ištekliai;

19.17. saugo Inspekcijos antspaudą ir atsako už antspaudo naudojimą, prireikus savo įsakymu gali paskirti vieną iš Inspekcijos valstybės tarnautojų saugoti antspaudą ir būti atsakingą už jo naudojimą;

19.18. vykdo kitas įstatymų, Lietuvos Respublikos Vyriausybės nutarimų ir kitų teisės aktų jam suteiktas funkcijas.

20. Inspekcijos viršininkas turi pavaduotojus, kuriuos Lietuvos Respublikos valstybės tarnybos įstatymo nustatyta tvarka priima į pareigas ir atleidžia iš jų.

21. Inspekcijos viršininko pavaduotojai tiesiogiai pavaldūs ir atskaitingi Inspekcijos viršininkui, kuris nustato jų veiklos sritis ir paveda jiems vykdyti atitinkamas funkcijas.

22. Inspekcijos viršininko pavaduotojai:

22.1. koordinuoja ir kontroliuoja, kaip įgyvendinami Inspekcijos veiklos tikslai ir atliekamos funkcijos Inspekcijos viršininko nustatytose veiklos srityse;

22.2. Lietuvos Respublikos įstatymų nustatyta tvarka suteikia Inspekcijos valstybės tarnautojams ir darbuotojams, išskyrus nurodytiems 19.6 papunktyje, atostogas;

Papildyta punktu:

Nr. D1-944, 2014-11-25, paskelbta TAR 2014-11-27, i. k. 2014-18010

22.3. atlieka kitas Inspekcijos viršininko įsakymuose ir kituose teisės aktuose nustatytas funkcijas.

Punkto numeracijos pakeitimas:

Nr. D1-944, 2014-11-25, paskelbta TAR 2014-11-27, i. k. 2014-18010

23. Jei Inspekcijos viršininko nėra, jo pareigas vykdo vienas iš Inspekcijos viršininko pavaduotojų, o kai nėra ir pavaduotojų, – kitas Inspekcijos viršininko įsakymu įgaliotas Inspekcijos valstybės tarnautojas.

24. Inspekcijos viršininkas asmeniškai atsakingas už tai, kad Inspekcijos veiklos tikslų būtų siekiama ir funkcijos būtų vykdomos tinkamai.

25. Inspekcijos valstybės tarnautojai privalo atitikti Lietuvos Respublikos valstybės tarnybos įstatymo numatytus bendruosius reikalavimus bei specialiuosius reikalavimus, nustatytus pareigybių aprašymuose. Inspekcijos darbuotojai privalo atitikti reikalavimus, nustatytus pareigybių aprašymuose.

Punkto pakeitimai:

Nr. D1-764, 2013-10-16, Žin., 2013, Nr. 111-5525 (2013-10-24), i. k. 113301MISAK00D1-764

26. Neteko galios nuo 2014-01-01

Punkto naikinimas:

Nr. D1-764, 2013-10-16, Žin. 2013, Nr. 111-5525 (2013-10-24), i. k. 113301MISAK00D1-764

27. Inspekcijos valstybės tarnautojai bei darbuotojai įstatymų nustatyta tvarka atsako už pareigybių aprašymuose numatytų pareigų nevykdymą, neteisingą naudojimąsi suteiktomis teisėmis ar įgaliojimų viršijimą, taip pat už valstybės ar komercinių paslapčių, sužinotų vykdant tarnybines pareigas, paskelbimą ar perdavimą fiziniams arba juridiniams asmenims.

28. Neteko galios nuo 2014-01-01

Punkto naikinimas:

Nr. D1-764, 2013-10-16, Žin. 2013, Nr. 111-5525 (2013-10-24), i. k. 113301MISAK00D1-764

V. INSPEKCIJOS VIDAUS ADMINISTRAVIMO KONTROLĖ

29. Inspekcijos finansinė veikla kontroliuojama Lietuvos Respublikos įstatymų nustatyta tvarka. Inspekcijos valstybinį auditą atlieka Lietuvos Respublikos valstybės kontrolė.

30. Inspekcijos buhalterinė apskaita organizuojama ir finansinė atskaitomybė tvarkoma teisės aktų nustatyta tvarka. Už Inspekcijos finansų kontrolę atsakingi Inspekcijos viršininko paskirti Inspekcijos valstybės tarnautojai ar darbuotojai. Inspekcijos valstybinį (finansinį ir veiklos) auditą atlieka Lietuvos Respublikos valstybės kontrolė. Inspekcijos metinių veiklos planų vykdymą vertina Inspekcijos Vidaus audito skyrius.

VI. BAIGIAMOSIOS NUOSTATOS

31. Inspekcija reorganizuojama, pertvarkoma arba likviduojama Lietuvos Respublikos įstatymų ir kitų teisės aktų nustatyta tvarka

_________________

Priedo pakeitimai:

Nr. D1-595, 2004-11-18, Žin., 2004, Nr. 170-6282 (2004-11-25), i. k. 104301MISAK00D1-595

Nr. D1-275, 2008-05-26, Žin., 2008, Nr. 63-2402 (2008-06-03), i. k. 108301MISAK00D1-275

Nr. D1-530, 2012-06-25, Žin., 2012, Nr. 73-3803 (2012-06-28), i. k. 112301MISAK00D1-530

Pakeitimai:

1.

Lietuvos Respublikos aplinkos ministerija, Įsakymas

Nr. D1-595, 2004-11-18, Žin., 2004, Nr. 170-6282 (2004-11-25), i. k. 104301MISAK00D1-595

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

2.

Lietuvos Respublikos aplinkos ministerija, Įsakymas

Nr. D1-275, 2008-05-26, Žin., 2008, Nr. 63-2402 (2008-06-03), i. k. 108301MISAK00D1-275

Dėl aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

3.

Lietuvos Respublikos aplinkos ministerija, Įsakymas

Nr. D1-681, 2008-12-17, Žin., 2008, Nr. 148-5943 (2008-12-27), i. k. 108301MISAK00D1-681

Dėl aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

4.

Lietuvos Respublikos aplinkos ministerija, Įsakymas

Nr. D1-820, 2009-12-28, Žin., 2009, Nr. 157-7116 (2009-12-31), i. k. 109301MISAK00D1-820

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie aplinkos ministerijos nuostatų patvirtinimo" pakeitimo

5.

Lietuvos Respublikos aplinkos ministerija, Įsakymas

Nr. D1-356, 2010-05-04, Žin., 2010, Nr. 54-2662 (2010-05-11), i. k. 110301MISAK00D1-356

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

6.

Lietuvos Respublikos aplinkos ministerija, Įsakymas

Nr. D1-822, 2010-09-27, Žin., 2010, Nr. 116-5940 (2010-09-30), i. k. 110301MISAK00D1-822

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

7.

Lietuvos Respublikos aplinkos ministerija, Įsakymas

Nr. D1-216, 2011-03-09, Žin., 2011, Nr. 32-1515 (2011-03-17), i. k. 111301MISAK00D1-216

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

8.

Lietuvos Respublikos aplinkos ministerija, Įsakymas

Nr. D1-1003, 2011-12-21, Žin., 2011, Nr. 161-7643 (2011-12-29), i. k. 111301MISAK0D1-1003

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

9.

Lietuvos Respublikos aplinkos ministerija, Įsakymas

Nr. D1-432, 2012-05-17, Žin., 2012, Nr. 59-2960 (2012-05-24), i. k. 112301MISAK00D1-432

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

10.

Lietuvos Respublikos aplinkos ministerija, Įsakymas

Nr. D1-530, 2012-06-25, Žin., 2012, Nr. 73-3803 (2012-06-28), i. k. 112301MISAK00D1-530

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

11.

Lietuvos Respublikos aplinkos ministerija, Įsakymas

Nr. D1-764, 2013-10-16, Žin., 2013, Nr. 111-5525 (2013-10-24), i. k. 113301MISAK00D1-764

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 "Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo" pakeitimo

12.

Lietuvos Respublikos aplinkos ministerija, Įsakymas

Nr. D1-944, 2014-11-25, paskelbta TAR 2014-11-27, i. k. 2014-18010

Dėl Lietuvos Respublikos aplinkos ministro 2003 m. liepos 9 d. įsakymo Nr. 349 „Dėl Valstybinės teritorijų planavimo ir statybos inspekcijos prie Aplinkos ministerijos nuostatų patvirtinimo“ pakeitimo